# Indie rokas

| Indie rokas |
| --- |
| Stilistinės ištakos: | Pankrokas Postpankas Garažo rokas No Wave |
| Kultūrinės ištakos: | 1980, JAV ir Jungtinė Karalystė |
| Tipiniai muzikiniai instrumentai: | Gitara - Bosinė gitara - Būgnai - Klavišiniai |
| Vyraujantis populiarumas: | Daugiausia pogrindinis, bet kai kurios grupės prasimušė į visuotinę sėkmę. |
| Regioninės stiliaus apraiškos |
| Pasaulinės, Anglija - Škotija - Velsas - Airija - JAV - Kanada - Švedija - Japonija |

**Indie rokas** (angl. *indie rock,* sutrumpinimas iš angl. *independent* – nepriklausomas) – roko muzikos žanras, susiformavęs Jungtinėse Valstijose ir Jungtinėje Karalystėje XX a. 8 deš. Indie roko pavadinimas kilo iš to, kad daugelis šiuo stiliumi grojančių grupių nebuvo pasirašiusios kontraktų su didžiosiomis įrašų kompanijomis. Sąvoka *„indie rock“* yra naudojama, kad apibūdintų didelę muzikantų ir stilių, susietų su roko muzika, įvairovę. Indie rokas gali varijuoti nuo sunkaus intensyviojo purvinojo roko iki eksperimentinių grupių ir pankfolko dainininkų. Ši samprata nėra atskiro žanro užuomina, ji greičiau apibūdina pačias grupes ir atlikėjus. Nors indie roko atlikėjai dažniausiai lieka žinomi tik savo šalyse ir yra priklausomi nuo turų, kai kurie pasiekia pasaulinį pripažinimą.

## Istorija

### Jungtinė Karalystė 8-as deš.

Po punk muzikos iškilimo 7-ajame deš., Jungtinėje Karalystėje susikūrė daug naujų muzikinių stilių. Kai kurie iš jų buvo palaikomi didžiųjų įrašų kompanijų ir asimiliavosi į pop muziką (pvz.: 2 Tone ir New Romantics). Tuo pat metu tokie atlikėjai kaip Felt, Joy Division ir The Fall išleido albumus nepriklausomose įrašų studijose, pavyzdžiui, „Creation Records“ ir „Factory records“. Per žurnalus arba per John Peel globą jie dažnai sulaukdavo maištininkų ir tradicijų neigėjų pripažinimo. Jų originalią ir keistą muziką pripažino ir mėgo mažos auditorijos. Muzikai padarė įtaką punk muzika, 6-o deš. pop muzika ir kontrkultūra, ir kartas nuo karto elektroninė muzika ir europietiškas pop. Ši atlikėjų ir muzikinių stilių įvairovė buvo žinoma kaip indie muzika, nes ji nebuvo randama muzikos industrijos ir ją retai transliuodavo komercinis radijas ar televizija. Bet vis tiek kitos grupės nesinaudojo įrašų studijomis, jie siuntė vienas kitam kasetes ir tikėjosi kada nors pasiekti kaustytojus per nepriklausomą žiniasklaidą.

The Smiths buvo sėkmingiausia kritikų pripažinta indie grupė per visą šį laiką. Jų singlai reguliariai pasiekdavo UK top 40, nepaisant, kad grupė dirbo su nepriklausoma įrašų studija ir buvo palaikoma nepriklausomos muzikos žiniasklaidos. Jų dainos turėjo savitas gitarų melodijas ir dainas, dainuojamas Mančesterio akcentu. Dainų žodžiai dažnai diskutavo apie tabu ir gėdinančias temas (meilė be atsako, vienišumo jausmas) lengvu išpažintiniu stiliumi, o parašytos buvo sąmojingai. Besitęsiantis The Smiths populiarumas ir jų įtaka Britpop grupėms, apibūdina indie muzika Jungtinėje Karalystėje. Vis dėlto 8-ajame deš. indie muzika turėjo didelę stilių įvairovę, su kuria buvo eksperimentuojama ir ji skyrėsi nuo vyraujančių muzikos krypčių.

### JAV 8-as deš.

JAV, muzika vadinama indie rokas yra kilusi iš alternatyviojo roko, kuris buvo įkvėptas 7-o ir 8-o deš. judėjimų ir jų „pasidary pats“ etikos. 8-ajame deš. sąvoka *„indie rock“* buvo iš dalies susijusi su įžūlia, iškraipyta, sunkia Hüsker Dü, Dinosaur Jr, Sonic Youth, Big Black ir kitų, muzika. Jie populiarino amerikietiškąjį indie, atskirdami jį nuo koledžo roko grupių kaip R.E.M., kuri dekadai einat į pabaigą, ėmė dirbti su stambiomis įrašų studijomis. 9-o deš. indie roko įkvėpimas buvo The Pixies, susikūrusi 8-deš. pabaigoje.

### Jungtinė Karalystė 9-as deš.

9-ajame deš. indie roko grupės galima sakyti asimiliavosi į pagrindinę muzikos kultūrą, nes grupės dirbančios su nepriklausomomis įrašų studijomis ėmė pelnyti visuotinį pripažinimą. Dauguma indi muzikantų pasirašydavo su didžiosiomis įrašų kompanijomis arba pasirašydavo su nepriklausomomis, kurias vėliau nupirkdavo didžiosios ir taip jas įtraukdavo į muzikos industriją. Taip populiarūs ir įtakingi indie muzikantai įsiliejo į pagrindinę muzikinę srovę. Dauguma grupių, ypač Oasis, įsiliejo į srovę, norėdami atstovauti pagrindinės srovės britų pop muzikai. Sąvoka Britpop buvo uždedama nuo to laiko visiems Jungtinės Karalystės atlikėjams, dėl populiarios muzikos rūšies.

Tuo pačiu metu dingo daug „gerai žinomų“ atlikėjų. Šiuo laikotarpiu indie muzika neteko savo tapatybės kaip ne pagrindinės srovės muzikinis stilius. Nepriklausomos įrašų kompanijos ėmė netekti pinigų ir užsidaryti. Šis žanras buvo gan susijęs su komercinei gitaros-pop muzika. Vis dėlto, didėjantis prieinamumas prie instrumentų ir technologijos vėl leido žmonėms kurti originalią muziką be komercinės sėkmės ir nepatekti į pagrindinę muzikos srovę. Dauguma grupių toliau kūrė muziką senesniuoju indie stiliumi ir tenkinosi savo maža sėkme.

### JAV 9-as deš.

XX a. 9-o deš. pirmojoje pusėje į pagrindinę muzikos srovę įsiveržė alternatyvusis bei purvinasis rokas su grupėmis, tokiomis, kaip Pearl Jam, Alice in Chains, Soundgarden ir Nirvana. Jie pasiekė komercinę sėkmę ir pasaulinį pripažinimą. Netrukus alternatyvusis žanras buvo komercializuotas, nes jis pritraukė daug stambių įrašų studijų. Šitaip sąvoka „alternative“ buvo imta naudoti apibūdinti grupes, kurios patenka į pagrindinę muzikos srovę, o „indie“ palikta apibūdinti muzikai nepatenkančiai į tą kategoriją.

Sonic Youth (Stokholmas, Švedija, 2005 m.)
Pagrindiniai indie roko žanrai 9-ajame deš.:

* Lo fi : Lou Barlow, Guided by Voices
* Noise Rock : Sonic Youth, Polvo, Melt-Banana, Half Japanese
* Riot Grrl : Le Tigre, Sleater Kinney, Free Kitten
* Math rock : Shellac
* Post rock : Mogwai
* Post Hardcore : Fugazi, Les Savy Fav
* Indie pop : Blonde Redhead, Enon

### Po 2000 m.

Indie grupės patraukė daug įvairaus amžiaus koledžų studentų dėmesį. Dauguma indie grupių pagerino savo karjeras, pasisiūlydami pasirodyti nemokamuose koncertuose, rengiamuose universitetų ir koledžų. Taip kai kurios grupės rado savo sėkmę.

### Jungtinė Karalystė po 2000 m.

Nuo 9-ojo deš. indie rokas Jungtinėje karalystėje turėjo dvi reikšmes. Populiaresnė reikšmė yra gitarų muzika, įkvėpta The Clash, The Smiths ir Oasis, kas yra dažnai labai populiaru ir komerciškai sėkminga. Sąvoka taip naudoja apibūdinti nepriklausomą muziką, kuri turi šiek tiek įtakos poproko muzikai, bet neįeina į pagrindinę muzikos srovę. Dauguma grupių, dirbančių su nepriklausomomis įrašų studijomis, norėtų patekti į pagrindinę muzikos srovę, ir tikisi sulaukti savo galimybės. Dėl interneto galimybių, jų norai gali išsipildyti.

Indie roko žanrai po 2000:

* Post-punk atgimimas : Blood Red Shoes
* Garažo roko atgimimas
* Dance-punk : Liars, The Rapture
* Barokinis popsas
* New Prog
* New Weird America arba freak folk : Animal Collective, The Dodos, Liam Finn
* Postrokas
* Psych folk
* Noise Rock : These Are Powers, PRE, HEALTH, Lightning Bolt

|  |
| --- |
| **Alternatyvusis rokas** |
| Alternatyvusis metalas - Britpop muzika - C86 - Studentinis rokas - Dream pop muzika - Gotikinis rokas - Grebo stilius - Purvinasis rokas - Indie pop muzika/Indie rokas - Industrinis rokas - Lo-fi - Madchester - Math rokas - Noise pop muzika - Paisley pogrindinė muzika - Post-punk revival rokas - Post-rokas - Riot Grrrl - Sadcore rokas - Shoegazing rokas - Kosminis rokas - Twee pop muzika |
| **Kita** |
| Grupės - Studentų radijas - Istorija - Lollapalooza |